1. Creează o pagină HTML. Inserează în fundalul paginii poza stele.jpg. Setează această poză să se repete atât pe orizontală cât și pe verticală astfel încât să umple întreg ecranul.

2. Folosind DIV-uri inserează imaginea milkyway.jpg pe pagină, centrată și lăsând 100 de pixeli spațiu de la marginea de sus a ecranului. Sub imagine/figură inserează o legendă în care să scrie Fig 1 – Calea Lactee. Setează lățimea caii lactee să fie de maxim 100% din ecran.

3. Pe pagină, sub figura cu calea lactee, inserează 9 imagini, câte trei pe fiecare rând, fiecare de înălțime 200 de pixeli. Lasă un spațiu de 100 de pixeli între ele pe orizontală și un spațiu de 100 de pixeli pe verticală. Sub fiecare inserează o legendă de forma Fig 2…fig 3 și un titlu la alegere.

4. Setează cele 9 imagini ca atunci când mergi cu mouse-ul peste ele să se mărească cu 10% și să se rotească 5 grade dreapta.

5. Creează o animație pentru imaginea cu calea lactee astfel încât poza să coboare din partea de sus a ecranului.

6. Creează câte o animație pentru fiecare dintre cele 9 imagini astfel încât ele să apară încet pe ecran, pornind de la opacity 0 pana la opacity 1.  Atenție, imaginile trebuie să apară una câte una. După ce se încarcă pagina apare prima imagine. Când ea s-a terminat, începe să apară a doua și tot așa.

7. Adaugă sub fiecare dintre cele 9 imagini o bordură albă de 2 pixeli grosime. Între imagine și bordura de sub ea să rămână 5 pixeli spațiu.

8. Sub cele 9 imagini adaugă un meniu cu 9 butoane. Pe fiecare buton scrie numele galaxiei (în ordine de la 1 la 9). Colorează meniul în negru iar textele scrie-le cu alb, 12 pixeli. Lasă margini interioare la butoane de 5 pixeli pe stânga și dreapta și 3 pixeli sus și jos. Colorează bordurile butoanelor în gri.

9. Setează meniul astfel încât atunci când mergi cu mouse-ul pe câte un buton scrisul să devină italic, să se coloreze în Azure și să fie boldat iar fundalul să se facă din negru în gri.

10. Introdu link-uri în pagină astfel încât atunci când dai click pe imagini să se deschidă o fereastră nouă cu pozele întregi iar atunci când dai click pe butoanele din meniu să se întample același lucru.